El parlamentarismo o sistema parlamentare xe un tipo de forma de goerno democratega, la pì difondesta in Eoropa, andove la volontà popolare la xe afidada al parlamento. El parlamentarismo el se pole diferensiare in do manjiere: Repùblica Parlamentar: el cao del stato el vien eleto dal parlamento in sentada comun, e l'è tenporaneo . Monarchìa parlamentar: la carega del cao de stato la vien raprexentada dal monarca, sielto par via ereditaria e dinastega. Tute le do forme de goerno, le xe articolae segondo la stesa fixionomia de tipo monistego che vole dire che el podere pulitego el se insentra so un unico organo: el parlamento. Sto qua l'è un posto democratego inte el cual se forma e vive la democrasia raprexentativa, incuanto i sitadini vota da chi esar raprexentai.